Tavaliselt on nii, et kui tekib kahtlus, siis peaks seda uskuma (antud juhul räägin ainult kudumisest, mitte elust üldse). Muidugi juhtub mõnikord ka nii, nagu oli  ühe vestiga, aga see on pigem erand. Niisiis, eile õhtul proovisin selga ja mulle tundus, et kudum annab mulle juurde 10 kg ja teeb ümaramaks. Tean, et paljud hakkaksid kohe laginal naerma, aga asi pole selles, millised on kellegi kehaparameetrid, vaid selles, et optiliselt tekib massi juurde. Teadagi, mohäär on siiski karvane, mõni rohkem, mõni vähem. Täna hommikul tõmbasin jälle selga ja tegin pildi (vabandan kvaliteedi eest, aga probleem on minu arust nähtav).